ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 24.11.1997 
COM(97) 618 τελικό 
ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ 
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΣΧΕΤΙΚΗ ΜΕ ΤΑ 
ΑΠΟΤΕΛΕΣΜΑΤΑ ΤΗΣ ΔΕΥΤΕΡΗΣ ΦΑΣΗΣ TOY SLIM 
ΚΑΙ ΤΗ ΣΥΝΕΧΕΙΑ ΠΟΥ ΔΟΘΗΚΕ ΣΤΗΝ ΕΦΑΡΜΟΓΉ 
ΤΩΝ ΣΥΣΤΑΣΕΩΝ ΤΗΣ ΠΡΩΤΗΣ ΦΑΣΗΣ 

ΣΥΝΟΨΗ 
1. To Δεκέμβριο του 1996, το Ευρωπαϊκό Συμβούλιο του Δουβλίνου επανέλαβε τη 
σημασία της απλοποίησης των κανονιστικών διατάξεων και, στο πλαίσιο αυτό, 
ζήτησε την επέκταση της πρωτοβουλίας SLIM. Το γεγονός αυτό επιβεβαίωσε την 
ευνοϊκή αποδοχή την οποία επεφύλαξε το Συμβούλιο Εσωτερικής Αγοράς της 
26ης Νοεμβρίου 1996 στην έκθεση της Επιτροπής σχετικά με την πρώτη φάση 
του σχεδίου. Τέλος, το Ευρωπαϊκό Κοινοβούλιο, μέσω της έκθεσης Crowley, 
εκδήλωσε την έντονη υποστήριξη του προς το SLIM και τις προσπάθειες που έχει 
αναλάβει η Επιτροπή όσον αφορά την απλοποίηση της νομοθεσίας. 
2. To SLIM δεν πρέπει να αντιμετωπίζεται ως μία μεμονωμένη πρωτοβουλία 
απλοποίησης. Το πρόγραμμα δράσης για την ενιαία αγορά, το οποίο εγκρίθηκε 
από το Ευρωπαϊκό Συμβούλιο του Άμστερνταμ τον Ιούνιο του 1997, προτείνει 
την υιοθέτηση εκ μέρους της Επιτροπής μιας ευρύτερης προσέγγισης όσον αφορά 
την απλοποίηση, που δεν θα περιλαμβάνει μόνο την κοινοτική νομοθεσία, αλλά 
και τα εθνικά μέτρα που συνδέονται με την ενιαία αγορά. Αυτό το «κυλιόμενο 
πρόγραμμα απλοποίησης» θα συμπεριλάβει τη μεθοδολογία SLIM και άλλες 
πρωτοβουλίες απλοποίησης. Η έκθεση για την «έκδοση καλύτερης νομοθεσίας», 
την οποία θα υποβάλει το Δεκέμβριο η Επιτροπή στο Ευρωπαϊκό Συμβούλιο του 
Λουξεμβούργου, θα προβλέπει επίσης, θα ανακεφαλαιώνει και θα τονίζει την 
κοινοτική δράση όσον αφορά την απλοποίηση, στην οποία θα 
συμπεριλαμβάνονται το SLIM και άλλες πρωτοβουλίες, όπως λ.χ. το B.E.S.T. 
3. Η παρούσα ανακοίνωση έχει σκοπό να συνοψίσει τις συστάσεις των ομάδων 
SLIM σχετικά με τους τέσσερις τομείς που συζητήθηκαν στη δεύτερη φάση, δηλ. 
τις υποχρεώσεις ΦΠΑ, τη Συνδυασμένη Ονοματολογία Εξωτερικού Εμπορίου, 
τις τραπεζικές υπηρεσίες και τα λιπάσματα, καθώς και τη θέση της Επιτροπής 
έναντι των συστάσεων αυτών. Επιπλέον, προτίθεται να ενημερώσει το Συμβούλιο 
και το Ευρωπαϊκό Κοινοβούλιο για την πρόοδο που έχει επιτευχθεί όσον αφορά 
την εφαρμογή των συστάσεων των ομάδων SLIM για την προηγούμενη φάση. 
4. Όσον αφορά την εφαρμογή των συστάσεων της πρώτης φάσης, πρέπει να 
τονιστεί ότι τα προβλήματα τα οποία ανέκυψαν κατά την εφαρμογή των 
συστάσεων Intrastat (βλ. κατωτέρω) φανερώνουν κάποια αντίφαση μεταξύ της 
πολιτικής βούλησης για απλοποίηση, αφενός, την οποία έχουν επανειλημμένα 
εκφράσει οι υπουργοί εσωτερικής αγοράς, και της απροθυμίας, αφετέρου, να 
υιοθετηθούν απλούστερες διαδικασίες συλλογής δεδομένων και μία 
απλοποιημένη ονοματολογία εσωτερικού εμπορίου. 
5. Οι ομάδες SLIM απαρτίζονταν από πέντε εμπειρογνώμονες των εθνικών 
διοικήσεων και πέντε εκπροσώπους χρηστών της νομοθεσίας. Ξεκίνησαν τις 
εργασίες τους τον Ιούνιο του 1997 και υπέβαλαν τις εκθέσεις τους στα τέλη 
Οκτωβρίου. Σε κάθε ομάδα προίστατο ένας πρόεδρος, ο οποίος ορίστηκε από τον 
αρμόδιο επί της νομοθεσίας επίτροπο. Ιδιαίτερο μέλημα της πρωτοβουλίας αυτής 
ήταν να αυξηθεί η διαφάνεια όσον αφορά την εργασία των ομάδων. 
Καταβλήθηκε ιδιαίτερη προσπάθεια να γίνουν γνωστές οι απόψεις των κρατών 
μελών και των ενδιαφερόμενων μερών που δεν συμμετείχαν άμεσα στις ομάδες. 
Ζ 
Ι. Εισαγωγή 
Η πρωτοβουλία για την Απλούστερη Νομοθεσία για την Εσωτερική Αγορά (SLIM) 
εγκαινιάστηκε από την Επιτροπή το Μάιο του 1996 με την αμέριστη συμπαράσταση και 
ενθάρρυνση των αρμόδιων υπουργών. Σκοπός της πρωτοβουλίας αυτής ήταν να 
επισημανθούν τρόποι απλοποίησης της νομοθεσίας της ενιαίας αγοράς. Αποτελούσε 
επίσης μέρος του Συμφώνου Εμπιστοσύνης της Επιτροπής όσον αφορά την 
Απασχόληση. Η απλοποιητική νομοθεσία θα συμβάλει στους στόχους του συμφώνου 
όσον αφορά τη βελτίωση της ανταγωνιστικότητας και των δυνατοτήτων απασχόλησης 
των ευρωπαϊκών επιχειρήσεων, ενώ και η λειτουργία της Ένωσης θα καταστεί πιο 
διαφανής και αποτελεσματική, χωρίς να μειώνεται το επίπεδο προστασίας για τους 
πολίτες, τους εργαζόμενους ή το περιβάλλον. 
Το Δεκέμβριο του 1996, το Ευρωπαϊκό Συμβούλιο του Δουβλίνου επανέλαβε τη 
σημασία της απλοποίησης των κανονιστικών διατάξεων και, στο πλαίσιο αυτό, ζήτησε 
την επέκταση της πρωτοβουλίας SLIM. Το γεγονός αυτό επιβεβαίωσε την ευνοϊκή 
αποδοχή την οποία επεφύλαξε το Συμβούλιο Εσωτερικής Αγοράς της 26ης Νοεμβρίου 
1996 στην έκθεση της Επιτροπής σχετικά με την πρώτη φάση του σχεδίου. Τέλος, το 
Ευρωπαϊκό Κοινοβούλιο, μέσω της έκθεσης Crowley1, εκδήλωσε την έντονη υποστήριξη 
του προς το SLIM και τις προσπάθειες που έχει αναλάβει η Επιτροπή όσον αφορά την 
απλοποίηση της νομοθεσίας. Το Μάιο του 1997, η Επιτροπή ανακοίνωσε2 την έναρξη 
της δεύτερης φάσης του SLIM, η οποία θα ασχοληθεί με τέσσερις τομείς που αφορούν 
τις υποχρεώσεις ΦΠΑ, τη Συνδυασμένη Ονοματολογία Εξωτερικού Εμπορίου, τα 
λιπάσματα και την τραπεζική νομοθεσία, λαμβάνοντας υπόψη τις προτάσεις των κρατών 
μελών, του Ευρωπαϊκού Κοινοβουλίου, της Ευρωπαϊκής και Κοινωνικής Επιτροπής και 
εκπροσώπων των ενδιαφερόμενων κλάδων. 
Κατά την επιλογή των τομέων τους οποίους θα συμπεριλάβει η δεύτερη φάση SLIM, η 
Επιτροπή έλαβε υπόψη τους ακόλουθους παράγοντες: 
- τα αποδεικτικά στοιχεία ότι η σχετική νομοθεσία επέβαλλε υπερβολικό βάρος 
διοικητικών διατυπώσεων στις επιχειρήσεις λόγω του εξαιρετικά πολύπλοκου 
χαρακτήρα της· 
- την ανάγκη να καταστεί σαφές ότι η χρήση της μεθοδολογίας SLIM θα αποφέρει 
προστιθέμενη αξία· 
- την ανάγκη επίτευξης ισορροπίας μεταξύ των στόχων καθενός από τους 
εξεταζόμενους τομείς και των λειτουργικών μέσων της μεθόδου SLIM (μικρές ομάδες 
που εργάζονται για σύντομο χρονικό διάστημα)· 
- την ύπαρξη επαρκών πόρων στις υπηρεσίες της Επιτροπής· 
- την επιθυμία μη ανάμιξης στις ενέργειες νομοθετικής αναθεώρησης ή ενοποίησης· 
που έχουν ήδη ξεκινήσει. 
Έκθεση Crowley Α4-0108/97, η οποία εγκρίθηκε στις 9.4.97 
Έγγραφο εργασίας της Επιτροπής SEC(97)951 της 14.5.97 
Η πρωτοβουλία SLIM δεν πρέπει να αντιμετωπίζεται ως μία μεμονωμένη ενέργεια 
απλοποίησης. Το πρόγραμμα δράσης για την ενιαία αγορά3, που επικυρώθηκε από το 
Ευρωπαϊκό Συμβούλιο του Άμστερνταμ, προτείνει την υιοθέτηση εκ μέρους της 
Επιτροπής μιας ευρύτερης προσέγγισης όσον αφορά την απλοποίηση, η οποία δεν θα 
καλύπτει μόνο την κοινοτική νομοθεσία, αλλά και τα εθνικά μέτρα που συνδέονται με 
την ενιαία αγορά. Μια τέτοια προσέγγιση πρέπει να αποφύγει τον ενδεχόμενο κίνδυνο να 
καταστεί το SLIM μία μεμονωμένη πρωτοβουλία που προσπαθεί να αντιμετωπίσει 
προβλήματα που απορρέουν από μία εξαιρετικά σύνθετη νομοθεσία, και η οποία, κατά 
συνέπεια, θα έχει περιορισμένο αντίκτυπο. Αυτό το «κυλιόμενο πρόγραμμα απλοποίησης» 
θα συμπεριλάβει τη μεθοδολογία SLIM και άλλες ενέργειες απλοποίησης. Προκειμένου 
να διατηρηθεί η δυναμική αντιμετώπιση, το πρόγραμμα δράσης προβλέπει δύο νέες 
φάσεις του SLIM που θα ξεκινήσουν αντίστοιχα τον Ιανουάριο και το Μάιο του 1998. Η 
έκθεση για την «έκδοση καλύτερης νομοθεσίας», την οποία θα υποβάλει το Δεκέμβριο η 
Επιτροπή στο Ευρωπαϊκό Συμβούλιο του Λουξεμβούργου, θα προβλέπει επίσης, θα 
ανακεφαλαιώνει και θα τονίζει την κοινοτική δράση όσον αφορά την απλοποίηση, η 
οποία θα περιλαμβάνει το SLIM και άλλες πρωτοβουλίες, όπως λ.χ. το B.E.S.T. 
II. Η μέθοδος εργασίας SLIM 
Η εργασία των ομάδων SLIM έχει αποδειχθεί πολύ πρόσφορη όσον αφορά τις προτάσεις 
απλοποίησης στους διάφορους τομείς. Το μικρό μέγεθος των ομάδων επέτρεψε την 
ανοικτή ανταλλαγή απόψεων, πράγμα που οδήγησε στην επισήμανση προβλημάτων και 
λύσεων. Ωστόσο, αποφασιστικό ρόλο για τη στάθμιση της επιτυχίας της μεθοδολογίας 
SLIM παίζει η ταχύτητα και η ευκολία με την οποία τίθενται σε εφαρμογή οι προτάσεις 
που απορρέουν από τις συστάσεις των ομάδων, πρώτον σε επίπεδο Επιτροπής με την 
εκπόνηση νομοθετικών προτάσεων και συγκεκριμένων δράσεων και, εν συνεχεία, σε 
επίπεδο Συμβουλίου και Ευρωπαϊκού Κοινοβουλίου. 
Τα προβλήματα που έχουν ανακύψει όσον αφορά την εφαρμογή των συστάσεων Intrastat 
(βλ. κατωτέρω) φανερώνουν ότι υπάρχει κάποια αντίφαση μεταξύ της πολιτικής 
βούλησης για απλοποίηση, αφενός, την οποία έχουν επανειλημμένα εκφράσει οι 
υπουργοί εσωτερικής αγοράς, και της απροθυμίας, αφετέρου, να υιοθετηθούν 
απλούστερες διαδικασίες συλλογής δεδομένων και μία απλοποιημένη ονοματολογία 
εσωτερικού εμπορίου. 
Οι ομάδες SLIM απαρτίζονταν από πέντε εμπειρογνώμονες των εθνικών διοικήσεων και 
πέντε εκπροσώπους χρηστών της νομοθεσίας. Ξεκίνησαν την εργασία τους τον Ιούνιο 
του 1997 και υπέβαλαν τις εκθέσεις τους στα τέλη Οκτωβρίου 1997. Σε κάθε ομάδα 
προΐστατο ένας πρόεδρος ο οποίος ορίστηκε από τον αρμόδιο επί της νομοθεσίας 
επίτροπο. 
Κατόπιν των παρατηρήσεων που διατυπώθηκαν μετά τη λήξη της πρώτης φάσης, η 
Επιτροπή μερίμνησε ιδιαιτέρως για τη βελτίωση της διαφάνειας όσον αφορά την εργασία 
των ομάδων. Το έργο αυτό δεν ήταν εύκολο, ιδίως λόγω των χρονικών περιορισμών που 
βαρύνουν τις εργασίες, αλλά οι γραμματείες των ομάδων διαβίβασαν, με τους 
ταχύτερους δυνατούς ρυθμούς, εκθέσεις, γραπτές προτάσεις και έγγραφα εργασίας. Οι 
Ανακοίνωση της Επιτροπής προς το Ευρωπαϊκό Συμβούλιο, CSE(97) Ι τελικό της 4.6.97. 
4 
ομάδες απέστειλαν επίσης ερωτηματολόγια σε όλα τα κράτη μέλη και τους τρίτους 
ενδιαφερόμενους, σχετικά με τα κυριότερα θέματα που επρόκειτο να συζητηθούν. 
Πρέπει να τονισθεί ότι όλες οι ομάδες, σε διαφορετικό βαθμό η καθεμία, έλαβαν γραπτές 
απαντήσεις από τα κράτη μέλη και εκπροσώπους των χρηστών, οι οποίοι δεν 
εκπροσωπούνταν στις ομάδες. Οι απαντήσεις αυτές εξετάστηκαν διεξοδικά και 
ενσωματώθηκαν στις τελικές συζητήσεις. 
III. Συνέγεια της πειραματικής Φάσης της πρωτοβουλίας SLIM 
Α. Intrastat 
Ι. Ιστορικό 
Όσον αφορά τα βραχυπρόθεσμα μέτρα απλοποίησης για την εφαρμογή της σύστασης της 
ομάδας SLIM/Intrastat, η Επιτροπή έχει ήδη εγκρίνει δύο κανονισμούς όσον αφορά την 
απλοποίηση της αναφοράς της καθαρής μάζας4 και της αναφοράς της στατιστικής 
αξίας5. Η ομάδα οικονομικών θεμάτων του Συμβουλίου, κατά τις συνεδριάσεις της της 
15ης Ιουλίου και της 1ης Οκτωβρίου 1997, υπέβαλε και συζήτησε δύο σχέδια 
κανονισμών του Ευρωπαϊκού Κοινοβουλίου και του Συμβουλίου6 όσον αφορά τη 
μείωση των συλλεγόμενων δεδομένων και μία απλοποιημένη ονοματολογία. 
Άλλα προβλεπόμενα μεσοπρόθεσμα και μακροπρόθεσμα μέτρα αφορούν μελέτες 
σχετικά με εναλλακτικές μεθόδους συλλογής, (δειγματοληψία, σύστημα σε δύο 
στάδια, και σύστημα μονής ροής). Επίσης, για τη συμπλήρωση των βραχυπρόθεσμων, 
μεσοπρόθεσμων και μακροπρόθεσμων μέτρων προγραμματίζονται συνοδευτικά μέτρα, 
όπως λ.χ. εκστρατείες ενημέρωσης και εκτεταμένη χρήση συστημάτων Η/Υ. 
2. Επιτευχθείσα πρόοδος 
Ο κανονισμός όσον αφορά την καθαρή μάζα τέθηκε σε ισχύ την 1η Ιανουαρίου 1997, 
ενώ ο κανονισμός όσον αφορά τη στατιστική αξία θα τεθεί σε ισχύ την 1η Ιανουαρίου 
1998. 
Όσον αφορά τη μείωση των συλλεγόμενων στοιχείων δεδομένων, τα κράτη μέλη 
έχουν εκδηλώσει έντονη αντίθεση στην αρχική πρόταση που υπέβαλε η Επιτροπή. 
Ωστόσο, έγινε θετικά δεκτός συμβιβασμός που κατέθεσε η προεδρία, μολονότι δεν έχει 
ακόμη επιτευχθεί τελική συμφωνία. Η Επιτροπή διατηρεί μέχρι σήμερα τις επιφυλάξεις 
της σχετικά με αυτή την πρόταση συμβιβασμού, δεδομένου ότι συνεπάγεται πιο 
περιορισμένο πεδίο όσον αφορά την απλοποίηση, ιδίως για τις MME, σε σχέση με την 
αρχική πρόταση της Επιτροπής. Όσον αφορά την πρόταση της Επιτροπής που προβλέπει 
την εισαγωγή απλοποιημένης ονοματολογίας, η προεδρία έλαβε υπόψη την ισχυρή 
αντίδραση των κρατών μελών, και, ως εκ τούτου, δεν έχει σημειωθεί περαιτέρω 
πρόοδος. 
4 Κανονισμός της Επιτροπής (ΕΚ) 2385/96 της 16.12.96, ΕΕ L 326 της 17.12.96 
5 Κανονισμός της Επιτροπής (ΕΚ) 860/97 της 14.5.94, ΕΕ L της 15.5.97 
6 COM(97) 252 τελικό της 30.5.97 και COM(97) 275 τελικό της 4.6.97 
5 
Όσον αφορά τα μεσοπρόθεσμα και μακροπρόθεσμα απλοποιητικά μέτρα, η Επιτροπή, 
σε συνεργασία με τα κράτη μέλη, ξεκίνησε πολλές μελέτες που στόχο έχουν να 
σταθμίσουν τον αντίκτυπο που θα έχει στις επιχειρήσεις, και ιδίως στις MME, η 
εισαγωγή εναλλακτικών μεθόδων συλλογής, όπως λ.χ. η δειγματοληψία, το σύστημα σε 
δύο στάδια και το σύστημα μονής ροής. Τα αποτελέσματα και η αξιολόγηση των 
μελετών αναμένεται να είναι έτοιμα κατά το δεύτερο εξάμηνο του 1998. 
Τα συνοδευτικά μέτρα, τα οποία καλύφθηκαν, κυρίως, από το πρόγραμμα, EDICOM 
έχουν συμβάλει στη βελτίωση και τον εκσυγχρονισμό του INTRASTAT, και 
υποστηρίχθηκαν από όλα τα μέρη. Η απόφαση του Συμβουλίου σχετικά με τα 
τηλεματικά δίκτυα μεταξύ διοικήσεων για τις στατιστικές των συναλλαγών αγαθών 
μεταξύ των κρατών μελών (EDICOM)7 καλύπτει το εν λόγω πρόγραμμα μέχρι το 
Δεκέμβριο του 1999. Αν ληφθεί υπόψη το γεγονός ότι πιθανότατα τα αναμενόμενα 
αποτελέσματα των μελετών θα απαιτήσουν περαιτέρω αναθεωρήσεις του συστήματος 
Intrastat κατά τα προσεχή έτη, πρέπει να δοθεί άμεση προτεραιότητα στη διεύρυνση και 
παράταση του προγράμματος EDICOM, πέραν της ημερομηνίας αυτής. 
Β. Αναγνώριση διπλωιιάτων 
Στην ανακοίνωση της προς το Συμβούλιο σχετικά με το πειραματικό σχέδιο SLIM8, η 
Επιτροπή ανακοίνωσε την πρόθεση της να υποβάλει, πριν από τα τέλη του 1997, 
προτάσεις οι οποίες θα εκσυγχρονίζουν τη λειτουργία των συμβουλευτικών επιτροπών 
για τα διπλώματα και να απλοποιήσει τον τρόπο ενημέρωσης των καταλόγων των 
διπλωμάτων που δύνανται να τύχουν αυτόματης αναγνώρισης. Για την επίτευξη του 
στόχου αυτού, η Επιτροπή βρίσκεται σήμερα στη φάση ολοκλήρωσης πρότασης για 
οδηγία του Ευρωπαϊκού Κοινοβουλίου/Συμβουλίου, με σκοπό την έγκριση και τη 
διαβίβαση της προς το Συμβούλιο πριν από το τέλος του έτους. 
Στο ίδιο έγγραφο, η Επιτροπή ανακοίνωσε την πρόθεση της να εφαρμόσει τη σύσταση 
για την υιοθέτηση μιας προσέγγισης που να προσανατολίζεται περισσότερο στο 
αποτέλεσμα όσον αφορά τον καθορισμό των απαιτήσεων εκπαίδευσης και κατάρτισης, 
επ'ευκαιρία της αναθεώρησης των απαιτήσεων αυτών όσον αφορά την οδηγία για 
τους/τις νοσοκόμους. Οι υπηρεσίες της Επιτροπής εξετάζουν την πρόταση αυτή από 
κοινού με τη συμβουλευτική επιτροπή εκπαίδευσης νοσοκόμων. 
Γ. Καλλωπιστικά φυτά 
Στην ανακοίνωση της προς το Συμβούλιο σχετικά με το πειραματικό σχέδιο SLIM, η 
Επιτροπή ανακοίνωσε την πρόθεση της να υποβάλει προτάσεις που θα βασίζονται στη 
διεξοδική εξέταση των διαφορετικών εναλλακτικών λύσεων που κατέθεσε η ομάδα 
SLIM. Βάσει της εξέτασης αυτής, η Επιτροπή προτίθεται να υποβάλει, πριν από τα τέλη 
του 1997, πρόταση στο Συμβούλιο για αναθεώρηση μείζονος σημασίας της οδηγίας 
91/682/ΕΟΚ. Στόχος της πρότασης θα είναι η απλοποίηση της υφιστάμενης νομοθεσίας 
και η βελτίωση της ανταγωνιστικότητας και των δυνατοτήτων δημιουργίας θέσεων 
7 Απόφαση του Συμβουλίου 96/715/ΕΚ της 9.12.96, ΕΕ L327 της 18.12.96 
8 COM(96) 559 τελικό της 6.11.96 
6 
απασχόλησης στις επιχειρήσεις. Για να εξασφαλιστεί μεγαλύτερη διαφάνεια, η πρόταση 
θα λάβει πιθανόν τη μορφή τροποποίησης της οδηγίας και θα ασχολείται ιδιαίτερα με 
τους κυριότερους τομείς προβλημάτων που έχει επισημάνει η ομάδα SLIM. 
Δ. Προϊόντα δομικών κατασκευών 
Προκειμένου να απλοποιηθεί η οδηγία περί προϊόντων δομικών κατασκευών, σύμφωνα 
με τις συστάσεις του SLIM, οι προσπάθειες έχουν μέχρι σήμερα εστιαστεί στο να 
καταστεί πιο αποτελεσματική η διαδικασία εκπόνησης προτύπων στον εν λόγω τομέα. 
1. Έγκριση αποφάσεων και εντολών με βελτιωμένη επεξεργασία 
Η Επιτροπή επιτάχυνε την επεξεργασία εντολών για την Ευρωπαϊκή Επιτροπή 
Τυποποίησης, συμπεριλαμβανομένων των απαραίτητων προπαρασκευαστικών και 
συνοδευτικών αποφάσεων. Το άμεσο αποτέλεσμα μετά την πρωτοβουλία SLIM ήταν η 
επιτυχημένη κατάρτιση τεσσάρων εντολών9. Όλες οι εντολές έχουν λάβει τη θετική 
γνωμοδότηση της κανονιστικής επιτροπής κατασκευών και έχουν προωθηθεί στην 
Ευρωπαϊκή Επιτροπή Τυποποίησης, η οποία πρέπει να ανταποκριθεί με ένα πρόγραμμα 
εργασίας. Βάσει του χρονοδιαγράμματος των δέκα προγραμμάτων εργασίας, τα οποία 
διαβιβάστηκαν από την ΕΕΤ προς την Επιτροπή, το 1998 αναμένονται εναρμονισμένα 
πρότυπα για διάφορα προϊόντα δομικών κατασκευών. 
Η Επιτροπή κατήρτισε επίσης εντολές για την εκπόνηση γενικών προτύπων όσον αφορά 
την ευρωπαϊκή τεχνική συμφωνία σε ορισμένους τομείς10. Όσον αφορά τα μεταλλικά 
αγγύρια για σκυρόδεμα, το πρώτο σήμα ΕΕ, σύμφωνα με την προαναφερθείσα οδηγία, 
θα αποβεί πραγματικότητα κατά το πρώτο εξάμηνο του 1998. 
Η εναρμόνιση των περισσότερων προϊόντων δομικών κατασκευών προϋποθέτει 
εναρμονισμένα πρότυπα για τον έλεγχο. Η επίλυση των προβλημάτων αυτών κατέστη 
επιτέλους δυνατή με τη χρηματοδοτική και διοικητική συνδρομή της Επιτροπής11. Τα 
εναρμονισμένα πρότυπα για τον έλεγχο της πυρκαϊάς θα είναι έτοιμα το 1999. 
Η Επιτροπή σκοπεύει, μέχρι τα μέσα του 1998, να υποβάλει στην κανονιστική επιτροπή 
τις σημαντικότερες εναπομένουσες αποφάσεις και εντολές. Αυτό σημαίνει ότι το 80 έως 
85% όλων των προϊόντων δομικών κατασκευών που προβλέπεται να εμπίπτουν στο 
πεδίο του εναρμονισμένου συστήματος της οδηγίας θα έχουν εξεταστεί από την 
Επιτροπή. Ταυτόχρονα, καλύπτονται τα σημαντικότερα από οικονομική άποψη προϊόντα 
ή οικογένειες προϊόντων για τον τομέα δομικών κατασκευών. 
9 «Τσιμέντο, κονιάματα δομικών κατασκευών και υδραυλικά συνδετικά», «χάλυβας για οπλισμένο και 
προεντεταμένο σκυρόδεμα», «προϊόντα πλινθοδομής» και «ξύλινα φατνώματα και συναφή προϊόντα» 
10 Συστήματα Εξωτερικής Θερμομόνωσης (ETICS) και «πλαστικά αγγύρια για σκυρόδεμα και 
πλυνθοδομή» 
11 Απόφαση 94/611/ΕΟΚ για τις ευρωπαϊκές κατηγορίες δομικών προϊόντων, εντολή σχετικά με την 
αντίδραση στη φωτιά, Απόφαση για την κατάρτιση καταλόγου προϊόντων σχετικά με τις κλάσεις Α 
«δεν συμβάλλει στη φωτιά» 96/603/ΕΟΚ, εντολή σχετικά με την αντίσταση στη φωτιά και Απόφαση 
σχετικά με τις προδιαγραφές SBI. 
2. Τροποποίηση της οδηγίας περί προϊόντων δομικών κατασκευών 
Μολονότι η προπαρασκευαστική εργασία για τη θέσπιση εναρμονισμένων τεχνικών 
προδιαγραφών έχει ολοκληρωθεί επιτυχώς σε ορισμένους τομείς και θα ολοκληρωθεί 
σύντομα και σε άλλους, δεν έχει σημειωθεί πρόοδος για πολλά προϊόντα δομικών 
κατασκευών, πράγμα που έχει ως αποτέλεσμα να μην αξιοποιείται το πλήρες δυναμικό 
της εσωτερικής αγοράς. Για την αντιμετώπιση της κατάστασης αυτής, επιβάλλεται, 
συνεπώς, η προσαρμογή της οδηγίας όσον αφορά τα προϊόντα του τομέα των δομικών 
κατασκευών. Σύμφωνα με τη σύσταση της ομάδας SLIM, η οποία διατυπώθηκε εκ νέου 
στο πρόγραμμα δράσης για την εσωτερική αγορά12 και αναλύθηκε διεξοδικά στην 
ανακοίνωση της Επιτροπής σχετικά με την ανταγωνιστικότητα της βιομηχανίας δομικών 
κατασκευών13, η Επιτροπή σκοπεύει να τροποποιήσει την προαναφερθείσα οδηγία 
προκειμένου να την ευθυγραμμίσει με άλλες οδηγίες νέας προσέγγισης. Στόχος των 
τροποποιήσεων αυτών θα είναι να παράσχουν στους κατασκευαστές τη δυνατότητα να 
υποβάλουν αίτηση για σήμα ΕΚ, ακόμη και σε περίπτωση έλλειψης εναρμονισμένων 
τεχνικών προδιαγραφών, υπό την προϋπόθεση ότι ο παραγωγός δύναται να αποδείξει ότι 
το προϊόν συμμορφούται με τις βασικές απαιτήσεις της οδηγίας. Οι προτεινόμενες 
τροποποιήσεις θα επηρεάσουν το άρθρο 4 και σχετικές διατάξεις της οδηγίας. 
IV. Συστάσεις των ομάδων SLIM κατά τη φάση II. 
Α. ΦΠΑ 
1. Ιστορικό 
Το τρέχον σύστημα ΦΠΑ επιβάλλει υπερβολικές δαπάνες και εμπόδια στις επιχειρήσεις 
και αποθαρρύνει το εμπόριο μεταξύ των κρατών μελών, λόγω της πολυπλοκότητας των 
ισχυουσών διατάξεων. Εξάλλου, οι αποκλίσεις εφαρμογής μεταξύ των εθνικών 
νομοθεσιών στρεβλώνουν τον νόμιμο ανταγωνισμό στην εσωτερική αγορά. 
Η ορθή λειτουργία της ενιαίας αγοράς επιβάλλει, συνεπώς, την επανεξέταση του 
υφιστάμενου καθεστώτος ΦΠΑ. Στο πνεύμα αυτό, η Επιτροπή υιοθέτησε πρόγραμμα 
εργασίας για την εγκαθίδρυση ενός κοινού συστήματος ΦΠΑ14, που θα βασίζεται στην 
αρχή ενός ενιαίου τόπου φορολόγησης και θα επιτρέπει τη διασφάλιση ενός πραγματικού 
κοινοτικού φορολογικού χώρου. Ωστόσο, η εφαρμογή του εν λόγω προγράμματος, το 
οποίο περιλαμβάνει πολλές φάσεις, εντάσσεται σε μία μακροπρόθεσμη στρατηγική. Για 
το λόγο αυτόν, η Επιτροπή έκρινε αναγκαίο να αρχίσει να εξετάζει τα συμπληρωματικά 
μέτρα απλοποίησης, τα οποία θα μειώσουν τα έξοδα των επιχειρήσεων, ενώ ταυτόχρονα 
θα προετοιμάσουν το έδαφος για την εγκαθίδρυση του νέου συστήματος ΦΠΑ. 
Η ομάδα SLIM εξέτασε ορισμένες θεμελιώδεις υποχρεώσεις όσον αφορά το ΦΠΑ, ιδίως 
εκείνες που επιβάλλονται στις επιχειρήσεις στο πλαίσιο της έκτης οδηγίας ΦΠΑ15, καθώς 
12 Βλέπε ανωτέρω 
13 COM(97) 539 τελικό 
14 COM(96) 328 της 22.7.1996 
15 77/3 88/ΕΟΚ της 17.05.1977 
και τα αντίστοιχα εθνικά μέτρα εφαρμογής. Ωστόσο, η πρωτοβουλία SLIM δεν πρότεινε 
κατ' ανάγκην λύση σε όλα τα επισημανθέντα προβλήματα, διότι η εξέταση ορισμένων 
θεμάτων οδήγησε στο συμπέρασμα ότι δεν θα έβρισκαν απάντηση παρά μόνο με την 
εφαρμογή του προγράμματος εργασίας της Επιτροπής ή στο πλαίσιο των εργασιών 
διαφόρων επιτροπών. 
2. Συστάσεις 
Οι συστάσεις των ομάδων SLIM επιδιώκουν τους ακόλουθους στόχους: 
• να τροποποιήσουν τις ισχύουσες διατάξεις όσον αφορά τη φορολογική εκπροσώπηση· 
• να βελτιώσουν και να ενισχύσουν το σύστημα αμοιβαίας υποστήριξης όσον αφορά 
την επιστροφή 
να εναρμονίσουν τις διατυπώσεις καταχώρισης μεταξύ των κρατών μελών, να 
καθιερώσουν ενιαία «σημεία επαφής», ένα και μονδικό έντυπο καταχώρισης και ένα 
ενιαίο σύστημα αναγνώρισης για κάθε επιχείρηση σε κάθε κράτος μέλος· 
να μελετήσουν: 1) τα απαραίτητα στοιχεία για την κατάρτιση ενός τιμολογίου ΦΠΑ 
και τις νομοθετικές και τεχνικές απαιτήσεις όσον αφορά την ηλεκτρονική τιμολόγηση, 
2) τη δυνατότητα κατάρτισης μιας κοινής βασικής δήλωσης ΦΠΑ και τη χρησιμότητα 
των διαφόρων δηλώσεων που ζητούν τα κράτη μέλη· 3) τις προθεσμίες επιστροφής 
της έκπτωσης φόρου από τις εθνικές διοικήσεις,·4) τις δυνατότητες και τους 
διάφορους τρόπους μεταρρύθμισης των διαδικασιών επιστροφής του φόρου που 
προβλέπονται στην όγδοη οδηγία ΦΠΑ16, κατά τρόπο ώστε ο φόρος ο οποίος 
καταβάλλεται σε άλλο κράτος μέλος να είναι εξίσου εύκολο να επιστραφεί όσο και ο 
φόρος που πληρώνεται στο κράτος μέλος εγκατάστασης· 
να βελτιώσουν την αξιοπιστία των πληροφοριών που περιέχονται στο κοινό σύστημα 
ανταλλαγής δεδομένων (VIES)17 και να διευκολύνουν την πρόσβαση των εμπόρων, 
εξετάζοντας τη δυνατότητα μείωσης των διοικητικών επιβαρύνσεων που επιβάλλει το 
σύστημα VIES στις MME, καθώς και στις επιχειρήσεις με χαμηλό όγκο συναλλαγών 
ενδοκοινοτικού εμπορίου· 
να λάβουν υπόψη τα πλεονεκτήματα της συστηματικής καταχώρισης όλων των 
επιχειρήσεων που υπόκεινται στο ΦΠΑ, μελετώντας τη δυνατότητα καθιέρωσης 
κλιμάκων φορολόγησης και υποβολής φορολογικών δηλώσεων από τις MME· 
• να αποφύγουν να επιβάλλουν στους εμπόρους περιττές συμπληρωματικές 
υποχρεώσεις. 
3. Η θέση της Επιτροπής 
Η Επιτροπή σκοπεύει να προτείνει, πριν από τα τέλη του 1998, ενίσχυση της αμοιβαίας 
υποστήριξης για την επιστροφή, μία νομοθετική μεταρρύθμιση που αποβλέπει στη 
διευκόλυνση της φορολογικής εκπροσώπησης, καθώς και να αναλάβει την εξέταση σχετικά • 
16 79/1072/ΕΟΚ της 6.12.1979 
17 Κανονισμός (ΕΟΚ) αριθ. 218/92 της 27.2.1992 
9 
με μία ριζικότερη μεταρρύθμιση των διαδικασιών επιστροφής, προς τους φορολογούμενους 
που δεν είναι μόνιμα εγκατεστημένοι στο κράτος μέλος, του φόρου που καταβλήθηκε σε 
άλλο κράτος μέλος. Επιπλέον, το 1998 θα ξεκινήσει μία μελέτη σχετικά με την ηλεκτρονική 
τιμολόγηση. Η Επιτροπή είναι επίσης διατεθειμένη να εξετάσει το χρόνο που απαιτείται για 
την επιστροφή του φόρου εντός της Κοινότητας. Η Επιτροπή θα υποβάλει σύντομα, στο 
πλαίσιο του στρατηγικού της προγράμματος ΦΠΑ, πρόταση σχετικά με την εναρμόνιση του 
δικαιώματος προς έκπτωση, και μελέτη όσον αφορά το καθεστώς που εφαρμόζεται στις 
MME. Για το θέμα αυτό, η Επιτροπή έχει επίσης καλέσει τα κράτη μέλη να χορηγούν στις 
MME μεγαλύτερες προθεσμίες για την υποβολή των δηλώσεων ΦΠΑ18. Όσον αφορά το 
σύστημα VIES, από τη δημιουργία του το 1993 έχει ήδη υποστεί πολλές βελτιώσεις και δεν 
υπάρχουν μεγάλα περιθώρια περαιτέρω βελτίωσηςστο πλαίσιο του υφιστάμενου 
καθεστώτος ΦΠΑ. Εντούτοις, η Επιτροπή SCAC (Διαρκής επιτροπή για τη διοικητική 
συνεργασία) θα εξετάσει το 1998 σε ποιο βαθμό είναι δυνατό να μειωθούν τα έξοδα των 
MME και των επιχειρήσεων με χαμηλό όγκο συναλλαγών ενδοκοινοτικού εμπορίου. Τέλος, 
η Επιτροπή συνέστησε ήδη από το 1997, τη δημιουργία «ενιαίων σημείων επαφής» σε κάθε 
κράτος μέλος19. 
Β. Λιπάσιιατα 
1. Ιστορικό 
Η υπάρχουσα νομοθεσία όσον αφορά την εμπορία των λιπασμάτων επελέγη να εξεταστεί 
στο πλαίσιο του SLIM διότι παρουσιάζει αρκετές δυνατότητες βελτίωσης, όπως λ.χ. η 
απλοποίηση του τρόπου παρουσίασης της νομοθεσίας (σήμερα 16 οδηγίες), η 
αποσαφήνιση του πεδίου εφαρμογής των εναρμονισμένων διατάξεων και ο 
εκσυγχρονισμός της διαδικασίας έγκρισης και εφαρμογής τους. 
2. Συστάσεις 
Η ομάδα SLIM κατέληξε στο συμπέρασμα ότι στην παρούσα μορφή της η νομοθεσία 
περί λιπασμάτων λειτουργεί από πολλές πλευρές ικανοποιητικά. Τα συμπεράσματα της 
στοχεύουν και στις πέντε δυνατότητες βελτίωσης και η ομάδα προβαίνει ομόφωνα στις 
ακόλουθες ευρείες προτάσεις. (Βλ. παράρτημα 2 για λεπτομερέστερη περιγραφή): 
• οι υπάρχουσες οδηγίες να αντικατασταθούν από μια ενιαία τροποποιημένη οδηγία 
περί λιπασμάτων, που θα αποσαφηνίζει και θα εκσυγχρονίζει τη νομοθετική 
προσέγγιση· 
ορισμοί λιπάσματος και «λιπάσματος ΕΚ» και σκιαγράφηση του πεδίου εφαρμογής 
των εναρμονισμένων διατάξεων, που θα προβλέπουν, μεταξύ άλλων, τη μελλοντική 
κάλυψη των οργανικών και οργανομεταλλικών λιπασμάτων. 
πλήρης σειρά απλοποιήσεων για την προσθήκη νέων λιπασμάτων. 
18 Σύσταση αριθ. 97/344/ΕΚ της 22.4.1997 
19 Ό.π. 
10 
• ενιαίο σύστημα ελέγχου και αναφοράς εφαρμογής από διαπιστευμένα εργαστήρια, τα 
οποία θα συμβαδίζουν με το πρόγραμμα δράσης για την ενιαία αγορά20· 
• εξέταση από την επιστημονική επιτροπή πριν από την υποβολή των προτάσεων της 
Επιτροπής για την προσθήκη νέων λιπασμάτων και νέων ομάδων λιπασμάτων. 
3 Η θέση της Επιτροπής 
Η Επιτροπή εγκρίνει όλες τις προαναφερθείσες συστάσεις και προτίθεται να υποβάλει 
σχετικές προτάσεις με σκοπό την εφαρμογή τους. Ήδη εξετάζεται ειδική σύσταση για τη 
συνέχιση της μελέτης του προβλήματος του καδμίου στα λιπάσματα και οι εργασίες 
βρίσκονται σε εξέλιξη. 
Γ, Συνόυασιιένη ονοιιατολονΐα εξωτερικού ειιπορίου 
1. Ιστορικό 
Θεωρήθηκε σκόπιμο να αναληφθεί μία πρωτοβουλία SLIM για τον τομέα αυτόν, 
προκειμένου να απλοποιηθεί η χρησιμοποιούμενη συνδυασμένη ονοματολογία στο 
Εξωτερικό Εμπόριο, με τρόπο που να συμβιβάζεται με τις ενέργειες που έχει ήδη 
προτείνει η ομάδα SLIM/Intrastat. 
Σκοπός της ομάδας ΣΟ/SLIM ήταν αρχικά να επιδιώξει την κατάργηση των 
υποδιαιρέσεων της ΣΟ (κώδικες ΣΟ) που κρίνονται απαρχαιωμένοι από οικονομική και 
εμπορική άποψη, λαμβάνοντας υπόψη τις προτάσεις της ομάδας SLIM/Intrastat. 
Ωστόσο, κατά την εκπλήρωση του έργου αυτού, η ομάδα ΣΟ/SLIM αποφάσισε να 
εξετάσει μελλοντικές απαιτήσεις για μία συνδυασμένη ονοματολογία που θα 
χρησιμοποιείται στο εξωτερικό εμπόριο και να εκτιμήσει συγκεκριμένες ενέργειες που 
σκοπό θα έχουν να μειώσουν τα βάρη που επωμίζονται οι επιχειρήσεις. Επίσης, 
αξιολόγησε προτάσεις για τη διακοπή της αύξησης και ενδεχομένως τη μείωση του 
μεγέθους της ΣΟ, οι οποίες μαζί με άλλες προτάσεις θα οδηγήσουν στον εκσυγχρονισμό 
της ΣΟ. 
2. Συστάσεις 
Λόγω του χρονοδιαγράμματος και της ανάγκης συντονισμού με τη δράση SLIM 
Intrastat, η ομάδα ΣΟ/SLIM θεώρησε ότι δεν ήταν σκόπιμο να υποβάλει λεπτομερείς 
προτάσεις, οι οποίες θα απαιτούσαν άμεση δράση. Λόγω των χρονικών περιορισμών, η 
ομάδα έκρινε επίσης περιττό να καταθέσει λεπτομερές χρονοδιάγραμμα για την 
εφαρμογή των ενεργειών που προκύπτουν από τις συστάσεις της. Ωστόσο, συνέστησε οι 
ενέργειες να εφαρμοσθούν το ταχύτερο δυνατό, εντός λογικών χρονικών ορίων, και να 
αναληφθεί μια συνεχής πορεία απλοποίησης και διευκόλυνσης. Η ομάδα αποφάσισε να 
παρουσιάσει 11 συστάσεις, και συμφώνησε, συγκεκριμένα, όσον αφορά τη θέσπιση ενός 
«κώδικα συμπεριφοράς για τη διατήρηση, τη δημιουργία και τη διαγραφή των 
υποδιαιρέσεων ΣΟ στην ονοματολογία του εναρμονισμένου συστήματος επωνυμίας και 
κωδικοποίησης των εμπορευμάτων», πράγμα που θα οδηγούσε σε σημαντική μείωση του 
αριθμού των οκταψήφιων υποδιαιρέσεων ΣΟ κατά τα προσεχή έτη. 
20 Βλ. ανωτέρω 
11 
3. Η θέση της Επιτροπής 
Η Επιτροπή κάνει δεκτά τα πορίσματα της ομάδας ΣΟ/SLIM και ιδίως την κατάρτιση ενός 
«κώδικα συμπεριφοράς» που θα αφορά συγκεκριμένους τομείς για την απλοποίηση και την 
παροχή μέσων που θα διευκολύνουν την αναφορά δεδομένων. Το ταχύτερο δυνατό πρέπει 
να ξεκινήσει μία δράση «εκκαθάρισης», η οποία θα επιτρέψει την εφαρμογή αλλαγών στη 
ΣΟ από την 1.1.1999, ενώ όλες οι επικεφαλίδες της συνδυασμένης ονοματολογίας θα 
πρέπει να επικυρωθούν (εντός ορισμένου χρονικού διαστήματος). 
Τα μέτρα αυτά δύνανται να ληφθούν, αρχικά, εντός του υφιστάμενου νομικού πλαισίου που 
έχει θεσπίσει ο κανονισμός του Συμβουλίου (ΕΟΚ) αριθ. 2658/87 για τη δασμολογική και 
στατιστική ονοματολογία και το κοινό δασμολόγιο21. Σε ορισμένες περιπτώσεις, η επιτυχής 
έκβαση δεν εξαρτάται μόνο από την Επιτροπή, τα κράτη μέλη και τους επαγγελματικούς 
κλάδους, αλλά και από τις αντιδράσεις των ενδιαφερόμενων μερών εκτός Κοινότητας. 
Όσον αφορά την πρώτη σύσταση της έκθεσης σχετικά με τη χρήση μιας ενιαίας 
ονοματολογίας ενδοκοινοτικού και εξωκοινοτικού εμπορίου, η Επιτροπή θεωρεί ότι η 
αρχή αυτή συμβιβάζεται με τα μέτρα που προτείνονται για την απλοποίηση της 
ονοματολογίας στον τομέα των στατιστικών ενδοκοινοτικού εμπορίου. Τα εν λόγω μέτρα 
υποβλήθηκαν από την Επιτροπή στο Ευρωπαϊκό Κοινοβούλιο και το Συμβούλιο τον Ιούνιο 
του 1997, μετά τις συστάσεις της πρώτης φάσης του SLIM/INTRASTAT και βρίσκονται υπό 
εξέταση (βλ. ανωτέρω). 
Δ. Τραπεζικές υπηρεσίες 
1. Ιστορικό 
Οι τραπεζικές οδηγίες περιγράφονται συχνά ως τεχνικές και περίπλοκες. Στόχος της 
πρωτοβουλίας SLIM ήταν να εξετάσει αν αυτή η σειρά νομοθετικών κειμένων μπορεί να 
απλοποιηθεί ή να βελτιωθεί, λαμβάνοντας υπόψη ότι ορισμένες από τις οδηγίες αυτές 
χρησιμοποιούνται επί δέκα ή ακόμη και είκοσι έτη. 
Λόγω των χρονικών περιορισμών, η ομάδα έπρεπε να εστιάσει την προσοχή της στις 
σημαντικότερες τραπεζικές οδηγίες. Κατέληξε στο γενικό συμπέρασμα ότι οι εν λόγω 
τραπεζικές οδηγίες δεν μπορούσαν να απλοποιηθούν ουσιαστικά, δεδομένου ότι η 
πολυπλοκότητα των οδηγιών αντιστοιχεί στην πολυπλοκότητα των καταστάσεων τις 
οποίες πραγματεύονται και συχνά αντανακλά το αποτέλεσμα λεπτών χειρισμών σε 
επίπεδο Συμβουλίου. Επιπλέον, αποτελούν μία συνεκτική νομοθετική σειρά νομοθετικών 
κειμένων, η οποία αντικατοπτρίζει τη στενή συνεργασία μεταξύ της Επιτροπής και των 
. κρατών μελών. 
Η ομάδα κατέληξε στο συμπέρασμα ότι οι περισσότερες δυσχέρειες που απέρρεαν από 
την εφαρμογή των κοινοτικών τραπεζικών οδηγιών δεν ήταν αποτέλεσμα της 
υπερβολικής περιπλοκότητας. Η αφετηρία τους είχε χαρακτήρα τεχνικό (δυσχέρεια 
εφαρμογής των ίδιων διατάξεων σε πολύ διαφορετικές κατηγορίες πιστωτικών 
ιδρυμάτων), διαδικαστικό (δυσχέρεια, εγγενής στη διαδικασία λήψης αποφάσεων της 
Ένωσης, της έκδοσης νομοθεσίας σε ρυθμό που να ανταποκρίνεται στην ταχεία εξέλιξη 
των χρηματοοικονομικών υπηρεσιών και των διεθνών προδιαγραφών), και πολιτικό (η 
21 EEL256της7.9.1987, σ.Ι 
12 
διαφορά απόψεων μεταξύ των κρατών μελών μερικές φορές εκφράζεται με δυσάρεστους 
συμβιβασμούς στις οδηγίες). 
2. Συστάσεις 
Η ομάδα SLIM συνέστησε ομόφωνα: 
• Όλα τα συναφή εθνικά, ευρωπαϊκά και διεθνή ιδρύματα θα συντονίζουν τη δράση 
τους προκειμένου να αποφεύγεται η ανάγκη αλληλεπικαλυπτόμενων απαιτήσεων 
υποβολής εκθέσεων. 
• Γίνονται βήματα που διασφαλίζουν ότι τα μέτρα καθαρά τεχνικού χαρακτήρα ή μέτρα 
που απετέλεσαν αντικείμενο μακροσκελών ζητήσεων σε διεθνές επίπεδο τυγχάνουν 
ταχείας διαδικασίας έγκρισης. 
• Εξετάζονται ταχέως αντιφάσεις ή αποκλίσεις μεταξύ των οδηγιών, οι οποίες 
αποκαλύπτονται κατά τη διαδικασία κωδικοποίησης. 
• Πρέπει να υπολογιστούν οι συνέπειες της κατάργησης της προθεσμίας που θεσπίζεται 
στο άρθρο 2, παράγραφος 4 της Πρώτης Τραπεζικής Οδηγίας με σκοπό να 
αποφασιστεί αν το όφελος του καθεστώτος παρέκκλισης θα επεκταθεί και σε 
ιδρύματα άλλα πέραν εκείνων που υπήρχαν κατά τη στιγμή της έγκρισης της οδηγίας. 
Η πλειονότητα των μελών συνέστησε την κατάργηση του άρθρου 20 της Δεύτερης 
Τραπεζικής Οδηγίας που ορίζει εκ των προτέρων κοινοποίηση των διασυνοριακών 
υπηρεσιών, και ότι τα κράτη μέλη διοχετεύουν τη διαβίβαση στοιχείων εποπτείας μέσω 
ενός «ενιαίου σημείου επαφής». Ορισμένα μέλη της ομάδας συνέστησαν ότι η Επιτροπή 
πρέπει να ξεκινήσει μία μελέτη προκειμένου να καταγράψει τις διάφορες υφιστάμενες 
απαιτήσεις υποβολής εκθέσεων που επιβάλλονται στα πιστωτικά ιδρύματα της ΕΕ και, 
αν παραστεί ανάγκη, να προτείνουν λύσεις για τη βελτίωση της κατάστασης. Μία 
μειοψηφία των μελών συνέστησε επίσης ότι τα κράτη μέλη πρέπει να καταρτίσουν 
καταλόγους των μέτρων που θεωρούν ότι άπτονται του γενικού συμφέροντος. Οι 
κατάλογοι αυτοί θα πρέπει εν συνεχεία να διαβιβαστούν στις τράπεζες πριν οι τελευταίες 
ξεκινήσουν τις δραστηριότητες τους στη χώρα υποδοχής. 
3. Η θέση της Επιτροπής 
Η Επιτροπή κάνει δεκτές τις περισσότερες από τις προαναφερθείσες συστάσεις και καλεί 
όλες τις αρχές που επιβάλλουν υποχρεώσεις υποβολής εκθέσεων να αποφύγουν τις 
αλληλεπικαλύψεις. Θα εξετάσει τη λειτουργία ολόκληρης της διαδικασίας επιτροπολογίας 
στη διάρκεια του 1998. Θα φέρει σύντομα τα διάφορα ζητήματα που επισημάνθηκαν στη 
διάρκεια της δράσης κωδικοποίησης ενώπιον της ομάδας Ερμηνείας των Τραπεζικών 
Οδηγιών. Θα αναλάβει την ενδεδειγμένη δράση προκειμένου να ανταποκριθεί στη σύσταση 
όσον αφορά το άρθρο 2, παράγραφος 4 της Πρώτης Τραπεζικής Οδηγίας. 
Όσον αφορά τις συστάσεις που διατυπώθηκαν μόνο από ένα τμήμα της ομάδας, η 
Επιτροπή υποστηρίζει την κατάργηση του άρθρου 20 της Δεύτερης Τραπεζικής Οδηγίας και 
θα λάβει όλα τα απαιτούμενα μέτρα για την εφαρμογή της σύστασης αυτής. Δέχεται, 
καταρχήν, ευνοϊκά την ιδέα ενός «ενιαίου εθνικού σημείου επαφής» όσον αφορά τις 
απαιτήσεις υποβολής εκθέσεων, παρότι αναγνωρίζει ότι θα ήταν πολύ δύσκολη η έμπρακτη 
εφαρμογή του, καθώς και την ιδέα μιας μελέτης σχετικά με τις απαιτήσεις υποβολής 
εκθέσεων, παρότι θεωρεί ότι ο ίδιος ο κλάδος των τραπεζικών εργασιών είναι περισσότερο 
13 
σε θέση να αναλάβει την έρευνα αυτή. Τέλος, η Επιτροπή διατηρεί αμφιβολίες όσον αφορά 
τη δυνατότητα κατάρτισης καταλόγων μέτρων «γενικού συμφέροντος». Ωστόσο, θα 
εξετάσει τη δυνατότητα να επεκτείνει και στον τομέα της παροχής διασυνοριακών 
υπηρεσιών τη διαδικασία ενημέρωσης, η οποία σήμερα εφαρμόζεται για την ίδρυση 
υποκαταστημάτων. 
14 
ΠΑΡΑΡΤΗΜΑ 1 
Η πρωτοβουλία SLIM σχετικά με τις υποχρεώσεις ΦΠΑ 
1. Μεταβολή των διατάξεων που διέπουν τη νομοθεσία περί φορολογικής 
εκπροσώπησης και ενίσχυσης της αμοιβαίας βοήθειας όσον αφορά την 
επιστροφή του φόρου 
Οι δυσχέρειες που εμπεριέχει η φορολογική εκπροσώπηση έχουν ήδη επισημανθεί 
στην έκθεση της Επιτροπής σχετικά με τις διοικητικές διατυπώσεις επιβολής των 
πράξεων που πραγματοποιούν οι φορολογούμενοι που δεν είναι εγκατεστημένοι στο 
κράτος μέλος. Οι συστάσεις που περιέχονται στο εν λόγω έγγραφο δεν έχουν 
εφαρμοστεί επαρκώς από τα κράτη μέλη λόγω της πολυπλοκότητας του 
προβλήματος και της στενής σχέσης του με το επίπεδο της αμοιβαίας βοήθειας όσον 
αφορά την είσπραξη. 
2. Εναρμόνιση των διατυπώσεων καταχώρισης στα κράτη μέλη 
Η ομάδα SLIM επιθυμεί συγκεκριμένα: 
• να απλοποιήσει τις διατυπώσεις των επιχειρήσεων κυρίως κατά τη φάση της 
εκκίνησης μέσω της καθιέρωσης ενιαίων «σημείων επαφής» επιφορτισμένων με 
το καθήκον να συγκεντρώνουν τις πληροφορίες που περιέχονται στις αιτήσεις 
καταχώρισης και να τις διαβιβάζουν σε όλες τις άλλες διοικητικές υπηρεσίες· 
• να εισαγάγει ένα ενιαίο έντυπο καταχώρισης για τις επιχειρήσεις· 
• να προβλέπει ένα σύστημα αναγνώρισης των επιχειρήσεων που θα επιτρέπει σε 
καθεμία να χρησιμοποιεί ένα και μόνο αριθμό σε όλες τις επαφές της με τις 
διάφορες διοικητικές υπηρεσίες εντός της χώρας. 
3. Καθιέρωση σύγχρονων μέσων τιμολόγησης 
Το μέτρο αυτό αναφέρεται ταυτόχρονα στο περιεχόμενο και στη μορφή του 
τιμολογίου· η ομάδα SLIM κρίνει, συνεπώς, αναγκαίο: 
• να αναζητήσει τις απαραίτητες ενδείξεις για την κατάρτιση ενός τιμολογίου ΦΠΑ 
και να καθορίσει τη σειρά τους στο έγγραφο· 
• να καθορίσει τις νομοθετικές και τεχνικές απαιτήσεις όσον αφορά την 
ηλεκτρονική τιμολόγηση σε κοινοτικό επίπεδο, οι οποίες θα μπορούσαν να 
εγγυηθούν ασφάλεια τουλάχιστον ανάλογη, με εκείνη των παραδοσιακών μέσων. 
4. Μελέτη της δυνατότητας δημιουργίας μιας κοινής βασικής δήλωσης ΦΠΑ 
Η Επιτροπή εκτιμά ότι πολλά κράτη μέλη δεν έχουν σημειώσει αρκετή πρόοδο όσον 
αφορά την απλοποίηση των δηλώσεων ΦΠΑ. 
Παρότι εκτιμά ότι, στο παρόν στάδιο, δεν μπορεί ακόμη να προγραμματιστεί η 
εναρμόνιση των δηλώσεων, θεωρεί ότι θα μπορούσε να πραγματοποιηθεί σημαντική 
πρόοδος μέσω της κατάρτισης μιας κοινής βασικής δήλωσης που θα άφηνε, 
εξάλλου, στα κράτη μέλη το περιθώριο να απαιτούν επιπλέον στοιχεία. 
Τέλος, πρέπει να μελετηθεί η χρήση και η χρησιμότητα των διαφόρων εγγράφων 
που ζητούν τα κράτη μέλη από τους επιχειρηματίες πέραν των δηλώσεων. 
5. Μελέτη των προθεσμιών επιστροφής της έκπτωσης φόρου από τις διοικητικές 
υπηρεσίες 
15 
6. Μελέτη των δυνατοτήτων και των μέσων ουσιαστικής μεταρρύθμισης των 
διαδικασιών επιστροφής του ΦΠΑ στους φορολογούμενους που δεν είναι 
μόνιμα εγκατεστημένοι σε ένα κράτος μέλος 
Επιβάλλεται η ουσιαστική αναθεώρηση των διαδικασιών επιστροφής του φόρου που 
προβλέπει η όγδοη οδηγία, προκειμένου να καταστεί εξίσου εύκολη η επιστροφή 
του φόρου που καταβλήθηκε σε άλλο κράτος μέλος με την επιστροφή του φόρου 
που καταβλήθηκε στη χώρα εγκατάστασης. Για το σκοπό αυτόν, θα μπορούσε να 
προβλεφθεί η δυνατότητα λήψης, στο κράτος μέλος εγκατάστασης, της επιστροφής 
του φόρου που καταβλήθηκε σε άλλο κράτος μέλος, με την επιφύλαξη των 
αναγκαίων συνοδευτικών μέτρων. 
Η εν λόγω μεταρρύθμιση θα πρέπει ταυτόχρονα να συνεπάγεται πραγματική 
απλοποίηση για τους επιχειρηματίες, να επιτρέπει τη βελτίωση του ελέγχου των 
φορολογούμενων από τις διοικητικές υπηρεσίες και να εγγυάται τα έσοδα του ΦΠΑ 
στα κράτη μέλη. Πρέπει επίσης να συνοδεύεται από εναρμόνιση των διατάξεων του 
δικαιώματος προς έκπτωση. 
7. Βελτίωση του συστήματος VIES και αναζήτηση μείωσης των εξόδων που 
βαρύνουν τις μικρές επιχειρήσεις 
Τα κράτη μέλη πρέπει να μεριμνούν ούτως ώστε οι εθνικές βάσεις δεδομένων να 
ενημερώνονται το ταχύτερο δυνατό, έτσι ώστε να εγγυώνται όλη την αξιοπιστία του 
συστήματος. Εξάλλου, πρέπει να διαθέτουν τα μέσα που θα επιτρέπουν την όσο 
γίνεται πιο άνετη παροχή συμβουλών προς τους επιχειρηματίες. 
Η ομάδα SLIM προτείνει να ανατεθεί στην επιτροπή που είναι αρμόδια για την 
ανταλλαγή πληροφοριών να εξετάσει σε ποιο βαθμό θα ήταν δυνατή η ελάφρυνση 
των επιβαρύνσεων των μικρομεσαίων επιχειρηματιών, και των επιχειρήσεων για τις 
οποίες το ενδοκοινοτικό εμπόριο έχει μικρή σημασία, λόγω των υποχρεώσεων που 
προκύπτουν από το σύστημα VIES. 
8. Εκτίμηση της ιδιαίτερης κατάστασης των μικρών επιχειρήσεων 
Η ομάδα εκτιμά ότι πλήθος επιχειρημάτων συνηγορεί υπέρ της συστηματικής 
καταχώρισης όλων των επιχειρήσεων που υπόκεινται στο ΦΠΑ, ανεξαρτήτως του 
κύκλου εργασιών τους. 
Η ομάδα διαπιστώνει ότι τα διοικητικά έξοδα που βαρύνουν τις επιχειρήσεις μικρού 
μεγέθους είναι πολύ διαφορετικά ανά κράτος μέλος και ενίοτε δυσανάλογα με τον 
κύκλο εργασιών τους. 
Τα επίπεδα φορολόγησης και αναγνώρισης πρέπει να αναθεωρηθούν πρέπει να 
πραγματοποιηθεί μία μελέτη που θα καθορίζει τις κλίμακες δήλωσης και 
φορολόγησης που πρέπει να εφαρμόζονται σε όλες τις MME της Ένωσης. 
9. Περιορισμός των περιττών υποχρεώσεων 
Τα κράτη μέλη πρέπει να μεριμνούν ούτως ώστε να μην επιβάλλουν στους 
επιχειρηματίες περιττές υποχρεώσεις όσον αφορά το ΦΠΑ. 
16 
ΠΑΡΑΡΤΗΜΑ 2 
Η άσκηση SLIM για τα λιπάσματα 
Σύσταση SLIM Η θέση της Επιτροπής 
Ι.Το ταχύτερο δυνατό πρέπει να προταθεί στο 
Συμβούλιο και το Κοινοβούλιο μια 
τροποποιημένη οδηγία περί λιπασμάτων, που θα 
βασίζεται στην παλαιά προσέγγιση. 
2.Η τροποποιημένη οδηγία πρέπει να προβλέπει τις 
ακόλουθες απλοποιήσεις στο σύστημα για την 
προσθήκη νέων λιπασμάτων στις ομάδες 
λιπασμάτων που ήδη περιλαμβάνονται στη 
νομοθεσία: 
• Τη σύσταση μιας μικρής ομάδας ad hoc που θα 
γνωμοδοτεί στην Επιτροπή όσον αφορά την 
εκπόνηση προτάσεων. 
Συμφωνία ότι τα κριτήρια για τη λήψη της 
απόφασης προσθήκης θα είναι η ασφάλεια, η 
προστασία της υγείας/περιβάλλοντος και η 
αποτελεσματικότητα στο πλαίσιο των 
επιδιωκόμενων συνθηκών χρήσης. 
Απαίτηση ότι ο εισηγητής θα παρέχει έγκαιρες 
μεθόδους δοκιμής (κατά προτίμηση ήδη 
υπάρχουσες) και ανεκτικότητας για τις προτάσεις 
προσθήκης λιπασμάτων σε ομάδες που ήδη 
περιλαμβάνονται στη νομοθεσία. 
Να υπάρξει μέριμνα ούτως ώστε να προστεθούν 
στα παραρτήματα ομάδες, νέων λιπασμάτων που 
βασίζονται σε μίγματα υφιστάμενων λιπασμάτων 
ΕΚ του ίδιου θρεπτικού τύπου, με επιφύλαξη των 
κατάλληλων προϋποθέσεων. 
• Να υπάρξει μέριμνα ούτως ώστε οι εκθέσεις για 
υποστήριξη της πρότασης προσθήκης νέων 
λιπασμάτων να επανεξεταστούν μέσω του 
ελέγχου επιστημονικών επιτροπών, σε 
περιπτώσεις όπου υπάρχει ανησυχία όσον αφορά 
θέματα υγείας και περιβάλλοντος. Δεκτό. 
Αυτό θα είναι το μέσο παγίωσης της υφιστάμενης 
νομοθεσίας και εκσυγχρονισμού και απλοποίησης 
της νομοθετικής προσέγγισης. 
Δεκτό. 
Αυτό θα επιταχύνει την εξέταση των φακέλων. Η 
επεξεργασία των λεπτομερειών της σύνθεσης και 
λειτουργίας της ομάδας θα γίνει όταν υποβληθεί το 
σχέδιο της τροποποίησης. 
Δεκτό. 
Η αποτελεσματικότητα θα διασφαλιστεί σε μεγάλο 
βαθμό μέσω των προδιαγραφών ελάχιστου 
θρεπτικού περιεχομένου για κάθε ομάδα 
λιπασμάτων. 
Δεκτό. 
Αυτό θα επιταχύνει επίσης την εξέταση των 
φακέλων και θα διευκολύνει την εφαρμογή. 
Δεκτό. 
Αυτό θα επιταχύνει την προσθήκη λιπασμάτων. Τα 
λεπτομερή στοιχεία των μιγμάτων που πρέπει να 
αποκλειστούν για λόγους ασφάλειας θα 
αποφασιστούν κατά το σχεδιασμό της 
τροποποίησης. 
Δεκτό. 
Αυτό θα διασφαλίσει ότι οι προτάσεις σχετικά με 
τα νέα λιπάσματα συμμορφώνονται με τη νέα 
πολιτική της Επιτροπής περί επιστημονικών 
επιτροπών. Η επιλογή των επιστημονικών 
επιτροπών θα αποτελέσει αρμοδιότητα 
Επιστημονικής Οργανωτικής Επιτροπής και τυπικά 
θα περιλαμβάνει την Επιστημονική Επιτροπή για 
την τοξικότητα, την οικοτοξικότητα και το 
περιβάλλον και την Επιστημονική Επιτροπή για τα 
φυτά, ενώ θα μπορούσε να περιλαμβάνει και 
άλλες. 
17 
Σύσταση SLIM Θέση της Επιτροπής 
3.Η τροποποιημένη οδηγία θα ορίζει τις ακόλουθες 
ειδικές προϋποθέσεις προκειμένου να 
συμπεριληφθούν στη νομοθεσία νέες ομάδες 
λιπασμάτων. 
• Ένα ενδιάμεσο χρονικό διάστημα κατά το οποίο 
θα διατυπώνονται προτάσεις επί των 
προδιαγραφών και των συνθηκών εμπορίας 
λιπασμάτων των εν λόγω ομάδων και οι προτάσεις 
θα υποβάλλονται σε αυστηρούς ανεξάρτητους 
ελέγχους. 
Νέες ομάδες θα προστεθούν μόνο μετά την 
έγκριση των ενδεδειγμένων μεθόδων δοκιμής, είτε 
από μία ad hoc ομάδα εργασίας της Επιτροπής είτε 
από την Ευρωπαϊκή Επιτροπή Τυποποίησης. 
4. Η τροποποιημένη οδηγία θα μεριμνήσει για τους 
ακόλουθους ελέγχους εφαρμογήςτου κανονισμού: 
• Έλεγχοι που θα ανατεθούν σε ένα δίκτυο 
διαπιστευμένων εργαστηρίων. 
• Εκπόνηση εκθέσεων σχετικά με τους ελέγχους, 
σύμφωνα με όσα ορίζει το πρόγραμμα δράσης για 
την Ενιαία Αγορά. 
5. Θα πρέπει να συσταθεί μια επιστημονική ομάδα 
εμπειρογνωμόνων, η οποία θα μελετήσει 
περαιτέρω το πρόβλημα του καδμίου στα 
λιπάσματα σε επίπεδο ΕΕ. 
6. Η τροποποιημένη οδηγία θα προβλέπει την 
επισήμανση που θα καταδεικνύει τη φυσική 
μορφή των λιπασμάτων, λ. χ. τα ανάμικτα 
λιπάσματα θα έχουν την επισήμανση «ανάμικτα» 
και αυτό θα συμπληρωθεί με κατάλληλους 
κώδικες ορθής πρακτικής. 
7. Τα οργανικά και τα οργανομεταλλικά λιπάσματα 
πρέπει να προστεθούν ύστερα από ενδιάμεσα 
χρονικά διαστήματα. Δεκτό. 
Αυτό θα διασφαλίσει ότι οι προτάσεις για την 
προσθήκη νέων ομάδων λιπασμάτων θα 
συμμορφώνονται με τις νέες πολιτικές της Επιτροπής 
περί επιστημονικών επιτροπών. Η επιλογή των 
επιστημονικών επιτροπών θα αποτελέσει αρμοδιότητα 
της Επιστημονικής Οργανωτικής Επιτροπής και θα 
μπορούσε να περιλαμβάνει πέραν των επιτροπών περί 
τοξικότητας/οικοτοξικότητας και φυτών, και άλλες 
όπως λ.χ. επιτροπή διατροφής, υποομάδα «τρελής 
αγελάδας», κλπ. 
Δεκτό. 
Το μέτρο αυτό θα διευκολύνει την εφαρμογή στο 
πνεύμα της νέας προσέγγισης. Λεπτομερή στοιχεία 
σχετικά με τη μεθόδευση και το φορέα που θα 
αναλάβει την ευθύνη θα αποφασιστούν κατά το 
σχεδιασμό της τροποποίησης. 
Δεκτό. 
Το μέτρο αυτό θα εναρμονίσει την εφαρμογή 
σύμφωνα με τη Νέα Προσέγγιση. 
Δεκτό. 
Το μέτρο αυτό θα επιβεβαιώνει ότι η εφαρμογή 
ασκείται ομοιόμορφα. 
Έχει ήδη αναληφθεί. 
Το πρόβλημα αυτό μελετάται ήδη από την ομάδα 
εργασίας για τα λιπάσματα, η οποία υποβοηθείται από 
το σύμβουλο της Επιτροπής (ERM). Η ΓΔ ΠΙ θα 
αναφέρει τα αποτελέσματα όλων των τρεχουσών 
εργασιών στις αρμόδιες επιστημονικές επιτροπές για 
επιβεβαίωση του ελέγχου και αυτό θα οδηγήσει εκ 
νέου σε περαιτέρω εργασία. 
Δεκτό. 
Με το μέτρο αυτό θα αντιμετωπιστούν με απλό τρόπο 
που δεν θα εμπεριέχει διακρίσεις προβλήματα που 
ενδεχομένως συνδέονται με τα ανάμικτα λιπάσματα. 
Δεκτό. 
Αυτό θα συμπληρώσει την εσωτερική αγορά όσον 
αφορά τις ομάδες αυτές, ενώ θα διασφαλίσει 
υψηλότερα επίπεδα προστασίας σχετικά με την υγεία, 
την ασφάλεια και το περιβάλλον. 
18 
ΠΑΡΑΡΤΗΜΑ 3 
Η πρωτοβουλία SLIM σχετικά με τη Συνδυασμένη Ονοματολογία Εξωτερικού 
Εμπορίου 
1. Κατά την πρώτη φάση του SLIM, ένας από τους επιλεγέντες τομείς ήταν το 
σύστημα Intrastat, σχετικά με τις στατιστικές ενδοκοινοτικού εμπορίου. Σε 
έγγραφο εργασίας της 14ης Μαΐου 1997, η Επιτροπή ανακοίνωσε επίσης την 
έναρξη της δεύτερης φάσης, η οποία περιλάμβανε τη σύσταση μιας ομάδας, η 
οποία αναφερόταν ως ομάδα ΣΟ/SLIM, η οποία θα εξέταζε τη συνδυασμένη 
ονοματολογία που χρησιμοποιείται στο εξωτερικό εμπόριο. 
2. Στόχος της ομάδας ΣΟ/SLIM ήταν να επιδιώξει την κατάργηση των 
υποδιαιρέσεων ΣΟ (κώδικεςΣΟ), οι οποίοι έχουν περιπέσει σε αχρηστία από 
οικονομική και εμπορική άποψη, λαμβάνοντας υπόψη προτάσεις που 
διατυπώθηκαν όσον αφορά το σύστημα Intrastat. 
3. Κατά την εκπλήρωση του έργου της, η ομάδα ΣΟ/SLIM εξέτασε τις μελλοντικές 
απαιτήσεις μιας συνδυασμένης ονοματολογίας, η οποία θα χρησιμοποιείται στο 
εξωτερικό εμπόριο, καθώς και ειδικές ενέργειες προκειμένου να μειωθούν τα 
βάρη των επιχειρήσεων. Προτάσεις για τη διακοπή της αύξησης και ενδεχομένως 
τη μείωση του μεγέθους της συνδυασμένης ονοματολογίας αξιολογήθηκαν από 
την ομάδα ΣΟαπό κοινού με άλλες προτάσεις που θα οδηγούσαν σε 
εκσυγχρονισμό της συνδυασμένης ονοματολογίας. 
4. Ως αποτέλεσμα της εργασίας της, η ομάδα ΣΟ/SLIM εισηγήθηκε τις ακόλουθες 
συστάσεις: 
- ότι θα χρησιμοποιείται μια ενιαία ονοματολογία για το ενδοκοινοτικό καθώς και 
για το εξωτερικό εμπόριο 
- ότι θα διατηρηθεί η τρέχουσα βασική διάρθρωση κωδικοποίησης της 
συνδυασμένης ονοματολογίας, που θα εξυπηρετεί ταυτόχρονα τις δασμολογικές 
και στατιστικές ανάγκες 
- ότι η Επιτροπή θα απέχει από τον αυθαίρετο καθορισμό ενός ορίου του μέγιστου 
αριθμού κωδίκων ΣΟ σε μια απλοποιημένη ΣΟ, αλλά θα επιδιώξει σημαντική 
μείωση του συνολικού αριθμού των οκταψήφιων κωδίκων ΣΟ με έναρξη την 
1.1.1999 και εφεξής 
- ότι θα καταρτιστεί ένας «κώδικας συμπεριφοράς» για τη διαχείριση της ΣΟ (λ.χ. 
σχετικά με τη διαδικασία διατήρησης, δημιουργίας και διαγραφής κωδίκων ΣΟ) 
- ότι θα επιδιωχθεί μία συντονισμένη και ισορροπημένη προσέγγιση κατά την 
απλοποίηση της ΣΟ, μέσω της, κατά τομέα* πρόσκλησης των προμηθευτών και 
χρηστών πληροφοριών που σχετίζονται με τη ΣΟ, για να συμμετέχουν στη 
διαδικασία απλοποίησης της ΣΟ 
- ότι οι υπηρεσίες της Επιτροπής, από κοινού με τα κράτη μέλη και τη βιομηχανία, 
θα εξετάσουν ειδικούς τομείς της ΣΟ, μερικοί από τους οποίους περιγράφονται 
αναλυτικά κατωτέρω, και θα ορίσουν ένα χρονοδιάγραμμα εφαρμογής 
19 
- ότι θα πραγματοποιηθεί διαδικασία επικύρωσης όσον αφορά όλους τους κώδικες 
ΣΟ 
- ότι, αν οι οικονομικές επιπτώσεις θεωρηθούν ασήμαντες για έναν τομέα και αν 
αυτό κριθεί κατάλληλο, θα υποβληθούν προτάσεις προς το Συμβούλιο, οι οποίες 
θα διευκολύνουν την Επιτροπή μέσω ενός αυτόνομου δασμολογικού μέτρου να 
καταργήσει τους κώδικες ΣΟ δασμολογικού χαρακτήρα 
- ότι η Επιτροπή στην επιτροπή HS (εναρμονισμένο σύστημα επωνυμίας και 
κωδικοποίησης των εμπορευμάτων) (συνεδρίαση υπό την αιγίδα του 
Παγκόσμιου Οργανισμού Δασμών (WCO)) θα υποστηρίξει την ανάγκη να 
διατηρηθεί ο βαθμός απλότητας που ενδείκνυται στις τομεακές ανάγκες 
- ότι η Επιτροπή, κατά τις εμπορικές συναλλαγές της, θα εξακολουθήσει να 
λαμβάνει υπόψη την ανάγκη απλοποίησης και διευκόλυνσης της χρήσης του 
δασμολογίου της ΕΕ 
- ότι οι υπηρεσίες της Επιτροπής, σε συνεργασία με τα κράτη μέλη, θα 
εξακολουθήσουν να αναπτύσσουν μέσα προκειμένου να διευκολύνουν το έργο 
των προμηθευτών πληροφοριών σχετικών με τη συνδυασμένη ονοματολογία. 
5. Βάσει του χρονοδιαγράμματος και της ανάγκης συντονισμού με την πρωτοβουλία 
SLIM Intrastat, η ομάδα ΣΟ/SLIM δεν έκρινε σκόπιμο να υποβάλει 
λεπτομερέστερες συστάσεις συμπεριλαμβανομένων προτάσεων που θα 
απαιτούσαν άμεση δράση. 
6. Ορισμένες από τις ενέργειες που πρέπει να αναληφθούν, σε περίπτωση που οι 
συστάσεις γίνουν δεκτές, θα απαιτήσουν τροποποίηση του κανονισμού ΣΟ, ενώ 
άλλες δύνανται να πραγματοποιηθούν στο πλαίσιο του υφιστάμενου νομοθετικού 
πλαισίου. Σε ορισμένες περιπτώσεις, η επιτυχής έκβαση δεν εξαρτάται μόνο από 
την Επιτροπή, τα κράτη μέλη και τους επαγγελματικούς κλάδους, αλλά και από 
τις αντιδράσεις των ενδιαφερόμενων μερών εκτός Κοινότητας. Ορισμένες 
ενέργειες ενδέχεται να απαιτήσουν την προσωρινή παροχή εξωτερικών πόρων. 
7. Η ομάδα ΣΟ/SLIM δεν έκρινε σκόπιμο να καταθέσει λεπτομερές 
χρονοδιάγραμμα όσον αφορά την εφαρμογή των προτεινόμενων ενεργειών. 
Εντούτοις, η ομάδα ΣΟ/SLIM προβλέπει ότι οι ενέργειες του είδους αυτού πρέπει 
να πραγματοποιούνται το ταχύτερο δυνατό, αλλά εντός λογικών χρονικών ορίων. 
Εκτιμά επίσης ότι η άσκηση ΣΟ/SLIM θα οδηγήσει σε μία συνεχή διαδικασία 
απλοποίησης και διευκόλυνσης, που ενδέχεται να έχει απήχηση και πέραν της 
ίδιας της συνδυασμένης ονοματολογίας (λ.χ. στο σύστημα TARIC 
(ολοκληρωμένο δασμολόγιο των Ευρωπαϊκών Κοινοτήτων) της ΕΕ). 
8. Ως αποτέλεσμα των συστάσεων αυτών, ιδίως με την καθιέρωση ενός «κώδικα 
συμπεριφοράς για τη διατήρηση, τη δημιουργία και τη διαγραφή υποδιαιρέσεων 
ΣΟ στην ονοματολογία HS (εναρμονισμένο σύστημα επωνυμίας και 
κωδικοποίησης των εμπορευμάτων)», η ομάδα ΣΟ/SLIM προβλέπει σημαντική 
μείωση του αριθμού των οκταψήφιων υποδιαιρέσεων ΣΟ κατά τα προσεχή έτη. 
20 
ΠΑΡΑΡΤΗΜΑ 4 
Η πρωτοβουλία SLIM για τις τραπεζικές υπηρεσίες 
Απαιτήσεις υποβολής εκθέσεων 
Ιστορικό: Όπως υποστηρίζουν ορισμένα μέλη της ομάδας SLIM, οι τράπεζες αντιμετωπίζουν σήμερα έναν 
αυξανόμενο αριθμό απαιτήσεων υποβολής εκθέσεων τόσο σε προληπτικό επίπεδο όσο και για σκοπούς 
στατιστικούς και νομισματικούς. Αυτό αποτελεί, κατά τους ισχυρισμούς τους, σημαντικό διοικητικό βάρος 
ενώ οι δαπάνες τέτοιων απαιτήσεων θεωρούνται πολύ υψηλές. 
Συστάσεις: 
αριθ. 1 : Η ομάδα SLIM συνιστά σε όλα τα συναφή εθνικά, ευρωπαϊκά και διεθνή ιδρύματα να ασκήσουν 
και να συντονίσουν τη δράση τους προκειμένου να εξασφαλίσουν την αποφυγή 
αλληλεπικαλυπτόμενων απαιτήσεων υποβολής εκθέσεων. 
αριθ.2: Η πλειοψηφία της ομάδας SLIM συνιστά ότι, όταν περισσότερες από μία αρχές ζητούν εποπτικά 
δεδομένα, στο ίδιο κράτος μέλος, οι εν λόγω αρχές εξετάζουν τη δυνατότητα να δημιουργήσουν, 
με πάσα επιφύλαξη ως προς τις διατάξεις που αφορούν το επαγγελματικό απόρρητο, ένα σύστημα 
όπου τα δεδομένα τα οποία υποβάλλονται από ιδρύματα υπό την εποπτεία τους διοχετεύονται 
μέσω ενός ενιαίου σημείου επαφής. 
αριθ.3: Τα μισά από τα μέλη της ομάδας συνιστούν στην Επιτροπή να ξεκινήσει μία μελέτη για την 
καταγραφή των διαφόρων υφιστάμενων απαιτήσεων υποβολής εκθέσεων που επιβάλλονται σε 
πιστωτικά ιδρύματα της ΕΕ και, αν παραστεί αναγκαίο, να προτείνει λύσεις για τη βελτίωση της 
κατάστασης· να συσταθεί ομάδα εργασίας προκειμένου να καθορίσει τους άξονες αναφορά της εν 
λόγω μελέτης. 
Θέση της Επιτροπής: Η Επιτροπή υποστηρίζει τις συστάσεις αριθ. 1 και 2 και καλεί κάθε ενδιαφερόμενη 
αρμόδια αρχή να τις λάβει υπόψη, έστω και αν θεωρεί ότι η ιδέα ενός «ενιαίου σημείου επαφής» θα είναι 
πολύ δύσκολο να λειτουργήσει στην πράξη. Η Επιτροπή, δεδομένου ότι δεν αποτελεί εποπτικό σώμα, δεν 
επιβάλλει (με κάποιες περιορισμένες εξαιρέσεις) απαιτήσεις υποβολής εκθέσεων ούτε συγκεντρώνει 
στοιχεία, και δεν δύναται, συνεπώς, να εφαρμόσει τη σύσταση. Όσον αφορά τη σύσταση αριθ. 3, η 
Επιτροπή εκτιμά ότι η μελέτη θα πρέπει να πραγματοποιηθεί από τον κλάδο τραπεζικών εργασιών, που 
είναι περισσότερο σε θέση να συγκεντρώσει όλες τις απαιτούμενες πληροφορίες για την πραγματοποίηση 
της εν λόγω καταγραφής. Η Επιτροπή είναι διατεθειμένη να εξετάσει τη μελέτη και να λάβει τυχόν 
ενδεδειγμένα μέτρα εντός των ορίων της αρμοδιότητας της. 
Διαδικασία λήψης αποφάσεων 
Ιστορικό.Όλα τα μέρη αποδοκίμασαν το γεγονός ότι οι υπάρχουσες διαδικασίες δεν επέτρεψαν την ταχεία 
έγκριση ή τροποποίηση των τραπεζικών διατάξεων της ΕΕ, λ.χ.την προσαρμογή της σχετικής νομοθεσίας 
της ΕΕ στις νέες εξελίξεις των χρηματοοικονομικών αγορών ή των διεθνών εποπτικών οργανισμών (λ.χ. 
BIS - Τράπεζα Διεθνών Διακανονισμών). 
Σύσταση: Η ομάδα SLIM συνιστά στο Συμβούλιο, το Ευρωπαϊκό Κοινοβούλιο και την Επιτροπή να 
μεριμνήσουν ούτως ώστε τα μέτρα καθαρά τεχνικού χαρακτήρα ή τα μέτρα που έχουν ήδη συζητηθεί επί 
μακρόν σε διεθνές επίπεδο να τύχουν μιας ταχύτερης διαδικασίας. 
Η θέση της Επιτροπής: Η Επιτροπή υποστηρίζει τη σύσταση αυτή. Μετά τη Διακήρυξη του Αμστερνταμ, 
ανέλαβε την υποχρέωση να εξετάσει τη λειτουργία της διαδικασίας επιτροπολογίας εντός του 1998. 
Κωδικοποίηση: 
Ιστορικό: Η πρωτοβουλία κωδικοποίησης αποκάλυψε αντιφάσεις ή αποκλίσεις μεταξύ διαφόρων οδηγιών. 
Τα προβλήματα αυτά θα μπορούσαν, ωστόσο, να αντιμετωπιστούν εκτός του πλαισίου της κωδικοποίησης. 
21 
Σύσταση: Η ομάδα SLIM τονίζει τη σημασία της κωδικοποίησης και συνιστά οι αντιφάσεις ή αποκλίσεις οι 
οποίες αποκαλύφθηκαν στο πλαίσιο της κωδικοποίησης να εξεταστούν ταχέως από μία ομάδα εργασίας 
που θα αποτελείται από εθνικούς εμπειρογνώμονες και την Επιτροπή, με σκοπό να υποβάλουν στο 
Συμβούλιο πρόταση που θα τροποποιεί το κωδικοποιημένο κείμενο, αν αυτό κριθεί αναγκαίο. 
Θέση της Επιτροπής: Η Επιτροπή υποστηρίζει την εν λόγω σύσταση. Σύντομα θα ξεκινήσουν εργασίες επί 
των εν λόγω αποκλίσεων στο πλαίσιο της «τεχνικής ομάδας ερμηνείας των τραπεζικών οδηγιών» («Groupe 
Technique dDInterperetation des Directives Bancaires»). 
Μικρότερα πιστωτικά ιδρύματα 
Ιστορικό: Τα μέρη συζήτησαν αν οι περίπλοκες και εξελιγμένες διατάξεις που εκπονήθηκαν για μεγάλα 
ιδρύματα ή για ιδρύματα διεθνών διαστάσεων (διατάξεις της οδηγίας κεφαλαιακής επάρκειας - CAD -
λ.χ.), πρέπει να εφαρμόζονται με τον ίδιο τρόπο στις μικρές τράπεζες ή τις τράπεζες που λειτουργούν σε 
τοπική ή περιφερειακή ακτίνα δράσης. 
Σύσταση: Η ομάδα SLIM συνιστά ότι, στη μελλοντική νομοθεσία της ΕΕ, πρέπει να εξακολουθήσει να 
δίδεται προσοχή στην ιδιαίτερη κατάσταση των μικρότερων πιστωτικών ιδρυμάτων. 
Η θέση της Επιτροπής: Η Επιτροπή υποστηρίζει τη σύσταση αυτή και, στο μέτρο του δυνατού, θα τη λάβει 
υπόψη σε μελλοντικές προτάσεις. Καλεί και κάθε άλλο ίδρυμα, το οποίο εμπλέκεται στη διαδικασία λήψης 
αποφάσεων, να τη λάβει υπόψη. 
Κανόνες γενικού συμφέροντος 
Ιστορικό: Το θέμα είναι αν το γεγονός ότι τα κράτη μέλη δεν υποχρεούνται να ενημερώνουν τράπεζες που 
σχεδιάζουν να εκτελέσουν υπηρεσίες εντός της επικράτειας τους σχετικά με τις γενικές διατάξεις τους περί 
γενικού συμφέροντος, αποτελεί εμπόδιο στις ελευθερίες ίδρυσης υποκαταστημάτων και παροχής 
διασυνοριακών υπηρεσιών. 
Σύσταση: Ορισμένα μέλη της ομάδας (που δεν αντιπροσωπεύουν την πλειοψηφία) συνιστούν ότι, χάριν της 
διαφάνειας, πρέπει να ζητείται από τα κράτη μέλη να καταρτίζουν καταλόγους των μέτρων τα οποία 
θεωρούν ότι προάγουν το γενικό συμφέρον. Οι κατάλογοι αυτοί πρέπει εν συνεχεία να διαβιβάζονται στις 
τράπεζες που εισέρχονται στην εθνική αγορά, ούτως ώστε να είναι ενήμερες σχετικά με τους κανόνες που 
εφαρμόζονται στις τραπεζικές δραστηριότητες, πριν αρχίσουν να εκτελούν τις δραστηριότητες τους στη 
χώρα υποδοχής. 
Θέση της Επιτροπής: Η Επιτροπή έχει, κατά το παρελθόν, επιχειρήσει να καταρτίσει τέτοιους καταλόγους 
στο πλαίσιο της ομάδας ερμηνείας Τραπεζικών Οδηγιών. Η εν λόγω πράξη απέτυχε, λόγω του μεγάλου 
αριθμού των μέτρων τα οποία θα απαιτούντο και λόγω της αβεβαιότητας όσον αφορά τα όρια της έννοιας 
του γενικού συμφέροντος. Η Επιτροπή θα μπορούσε, ωστόσο, να εξετάσει σε ποιο βαθμό θα μπορούσε να 
επεκταθεί και στις διασυνοριακές υπηρεσίες η «τριγωνική» διαδικασία που θεσπίζεται στο άρθρο 19, 
παράγραφος 4 της δεύτερης τραπεζικής οδηγίας για τα υποκαταστήματα. 
Κοινοποίηση 
Ιστορικό: Το θέμα είναι αν η διαδικασία της εκ των προτέρων κοινοποίησης όσον αφορά την παροχή 
διασυνοριακών υπηρεσιών αποτελεί εμπόδιο και θα πρέπει να καταργηθεί ή αν, αντιθέτως, αποτελεί 
χρήσιμο εργαλείο για τη διασφάλιση της προστασίας των καταναλωτών. 
Σύσταση: Η ομάδα SLIM, εξαιρουμένων δύο μελών, συνιστά την κατάργηση του άρθρου 20 της δεύτερης 
Τραπεζικής Οδηγίας. 
Θέση της Επιτροπής: Η Επιτροπή υποστηρίζει τη σύσταση αυτή. Εκτιμά ότι πρέπει επίσης να εξεταστεί η 
κατάσταση της οδηγίας Επενδυτικών Υπηρεσιών, η οποία περιλαμβάνει ανάλογη διαδικασία. 
Δείκτες παρατήρησης 
22 
Ιστορικό: Παρότι αναγνωρίζουν τα πλεονεκτήματα των δεικτών αυτών, τα μέρη έκριναν ότι η συλλογή 
δεδομένων για τον υπολογισμό όλων των συντελεστών που αναφέρονται στο άρθρο 6 της πρώτης 
τραπεζικής οδηγίας (ρευστότητα, φερεγγυότητα και αποδοτικότητα), με τον τρόπο που οργανώνεται 
σήμερα, είναι επαχθής. 
Σύσταση : Εκτιμώντας ότι περισσότερα από τα μέλη της τίθενται υπέρ της κατάργησης του άρθρου 6 της 
οδηγίας, η ομάδα SLIM συνιστά να κληθούν η ομάδα επαφής (Groupe de Contact) και η ομάδα BAC να 
αποφανθούν σχετικά με την αξία της πρωτοβουλίας και να εξετάσουν την τροποποίηση της διαδικασίας 
συλλογής δεδομένων και τη συχνότητα της. 
Θέση της Επιτροπής: Η Επιτροπή υποστηρίζει τη σύσταση αυτή και θα εξετάσει το θέμα με τους δύο 
προαναφερθέντες φορείς. 
Κατάλογος πιστωτικών ιδρυμάτων 
Ιστορικό: Η οδηγία επιβάλλει στην Επιτροπή να δημοσιεύσει στην Επίσημη Εφημερίδα έναν ενημερωμένο 
κατάλογο όλων των εγκεκριμένων πιστωτικών ιδρυμάτων της Ένωσης. Όλα τα μέλη συμφώνησαν ότι, στο 
τρέχον σχήμα και με την τρέχουσα συχνότητα έκδοσης, ο κατάλογος αυτός δεν εξυπηρετεί τον 
επιδιωκόμενο σκοπό. 
Σύσταση: Η ομάδα SLIM συνιστά να δημοσιεθεί ο κατάλογος στην Επίσημη Εφημερίδα είτε σε όποιο άλλο 
διαθέσιμο μέσο και συνιστά να κληθεί η Επιτροπή να υποβάλει προτάσεις για το σκοπό αυτό πριν από τα 
τέλη του 1998. 
Θέση της Επιτροπής: Η Επιτροπή υποστηρίζει τη σύσταση αυτή. Οι εργασίες βρίσκονται σε εξέλιξη. Οι 
προτάσεις θα υποβληθούν, σύμφωνα με τη σύσταση, πριν από τα τέλη του 1998. 
Άρθρο 2, παράγραφος 4 της Πρώτης Τραπεζικής Οδηγίας 
Ιστορικό: Η ομάδα συζήτησε τη δυνατότητα επέκτασης του πεδίου εφαρμογής του άρθρου 2, παράγραφος 
4 της Πρώτης Τραπεζικής Οδηγίας (η οποία επιτρέπει σε τράπεζες οι οποίες, κατά τη στιγμή της 
κοινοποίησης της εν λόγω οδηγίας ήταν συνδεδεμένες με ένα κεντρικό οργανισμό ο οποίος τις ελέγχει να 
εξαιρεθούν από ορισμένες απαιτήσεις) σε τράπεζες που συστάθηκαν μετά την κοινοποίηση της εν λόγω 
οδηγίας. 
Σύσταση: Η ομάδα SLIM συνιστά να υπολογιστούν οι συνέπειες της κατάργησης της προθεσμίας που 
θεσπίζεται στο άρθρο 2, παράγραφος 4 της Πρώτης Τραπεζικής Οδηγίας με σκοπό να αποφασιστεί αν 
πρέπει να επεκταθεί το όφελος του καθεστώτος παρέκκλισης και σε ιδρύματα άλλα πέραν εκείνων τα 
οποία υπήρχαν κατά τη στιγμή έγκρισης της οδηγίας. Συγκεκριμένα, πρέπει να εξεταστεί αν μια τέτοια 
επέκταση θα οδηγούσε σε στρεβλώσεις του ανταγωνισμού. Η ομάδα SLIM συνιστά στην Επιτροπή να 
λάβει όλα τα απαιτούμενα μέτρα για την πραγματοποίηση της αξιολόγησης αυτής, και, αν παραστεί 
αναγκαίο, να υποβάλει στο Συμβούλιο τις απαραίτητες προτάσεις. 
Θέση της Επιτροπής: Η Επιτροπή υποστηρίζει τη σύσταση αυτή και θα αναλάβει κάθε ενδεδειγμένη δράση. 
Άρθρο 4, παράγραφος 6 της Οδηγίας Κεφαλαιακής Επάρκειας 
Ιστορικό: Τα μέρη συζήτησαν αν τα όρια του 5% και των 15 εκατ. ECU, κάτω από τα οποία ορισμένα 
ιδρύματα μπορούν να υπολογίζουν τους κινδύνους της αγοράς σύμφωνα με την οδηγία περί συντελεστή 
φερεγγυότητας και όχι με την οδηγία κεφαλαιακής επάρκειας, ήταν πολύ χαμηλά και αν έπρεπε να 
αναθεωρηθούν. 
Σύσταση: Η ομάδα SLIM συνιστά σε όσους εκτιμούν ότι πρέπει να αναθεωρηθούν τα όρια που 
αναφέρονται στο άρθρο 4, παράγραφος 6 της οδηγίας περί κεφαλαιακής επάρκειας να υποβάλουν στην 
Επιτροπή μία πλήρως τεκμηριωμένη αίτηση σχετικά. Η Επιτροπή θα έχει εν συνεχεία τη δυνατότητα να 
προτείνει στο Συμβούλιο την αναθεώρηση των ορίων σύμφωνα με τη διαδικασία που ορίζεται στο άρθρο 
10 της οδηγίας περί κεφαλαιακής επάρκειας. 
Θέση της Επιτροπής: Η Επιτροπή θα εξετάσει επιμελώς κάθε υποβαλλόμενη πλήρως τεκμηριωμένη αίτηση 
και, αν το κρίνει αναγκαίο, θα υποβάλει πρόταση για την αναθεώρηση των ορίων. 
23 

ISSN 0254-1483 
COM(97) 618 τελικό 
ΕΓΓΡΑΦΑ 
GR 06 10 09 
Αριθ. καταλόγου : CB-CO-97-645-GR-C 
ISBN 92-78-28201-4 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
*ν